23.4.2004 Euroopan unionin virallinen lehti L 118/49 KOMISSION PÄÄTÖS, tehty 13 päivänä huhtikuuta 2004, tarttuvan vertamuodostavan kudoksen kuolion (IHN) ja/tai virusperäisen verenvuotoseptikemian (VHS) osalta hyväksyttyjen vyöhykkeiden ja kalanviljelylaitosten luetteloista tehdyn päätöksen 2002/308/EY liitteiden I ja II muuttamisesta (tiedoksiannettu numerolla K(2004) 1309) (ETA:n kannalta merkityksellinen teksti) (2004/373/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/ 67/ETY (') ja erityisesti sen 5 artiklan ja 6 artiklan, sekä katsoo seuraavaa: (1) — Komission päätöksessä 2002/308/EY (?) vahvistetaan tiettyjen kalatautien osalta hyväksyttyjen vyöhykkeiden ja hyväksyttyjen kalanviljelylaitosten luettelot. (2) — Ranska ja Saksa ovat toimittaneet perustelut hyväksytyn vyöhykkeen aseman myöntämiselle joillekin alueilleen VHS:n ja IHN:n osalta. Toimitetuista asiakirjoista käy ilmi, että kyseiset vyöhykkeet täyttävät direktiivin 91/67/ ETY 5 artiklassa säädetyt vaatimukset. Sen vuoksi niille voidaan myöntää hyväksytyn vyöhykkeen asema, ja ne olisi lisättävä hyväksyttyjen vyöhykkeiden luetteloon. (3) — Itävalta ja Italia ovat toimittaneet perustelut hyväk- symättömällä — vyöhykkeellä — sijaitsevan — hyväksytyn laitoksen aseman myöntämiselle joillekin niiden alueella sijaitseville kalanviljelylaitoksille VHS:n ja IHN:n osalta. Toimitetuista asiakirjoista käy ilmi, että kyseiset laitokset täyttävät direktiivin 91/67/ETY 6 artiklassa säädetyt vaatimukset. Sen vuoksi näille laitoksille voidaan myöntää hyväksymättömällä vyöhykkeellä sijaitsevan hyväksytyn laitoksen asema, ja ne olisi lisättävä hyväk- syttyjen laitosten luetteloon. (4) — Italia on ilmoittanut todenneensa VHS:ää hauessa (Esox lucius) osassa mannervyöhykettä, jota on aiemmin pidetty taudista vapaana, ja kalanviljelylaitoksessa, jota on (') EYVL L 46, 19.2.1991, s. 1, direktiivi sellaisena kuin se on viimeksi muutettuna — asetuksella (EY) N:o 806/2003 (EUVL L 122, 16.5.2003, s. 1). (?) EYVL L 106, 23.4.2002, s. 28, päätös sellaisena kuin se on viimeksi muutettuna päätöksellä 2003/839/EY (EUVL L 319, 4.12.2003, s. 21). aiemmin pidetty taudista vapaana. Siksi olisi kumottava kyseisen mannervyöhykkeen ja laitoksen hyväksytty asema VHS:n osalta. (5) — Päätös 2002/308/EY olisi tämän vuoksi muutettava vastaavasti. (6) — Tässä päätöksessä säädetyt toimenpiteet ovat elintarvike- ketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2002/308/EY seuraavasti: 1) Korvataan liite I tämän päätöksen liitteellä 1. 2) Korvataan liite II tämän päätöksen liitteellä II. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä huhtikuuta 2004. Komission puolesta David BYRNE Komission jäsen